Den Vest-Sjællandske Avis, 1827-10-27
Det som giør Betragtningen af Menneskeslægsens nærværende politiske Tilstand saa interreseret; men tillige saa vanskelig, og hvorved den saaledes erholder et chaotisk Udseende for en kortsynet Dødeligs Blikke, naar han fordrister sig til at anstille en almindelig Betragtning over den, er at den politiske Forbindelse er nu udstrakt over hele Jordkloden imedens den i de ældre Tider kun fandt Sted imellem de Nationer, som vare hinandens Naboer. J Begyndelsen, da et politisk System begyndte at udvikle sig, omfattede det kun det Middellandske Havs Bredder, efterhaanden strakte det sig stedse dybere ind i den gamle Verdens tre Halvdele; med Tiden blev Europa Politikens egentlige Contrum; Amerikas Opdagelse udvidede dens Virkekreds til den anden Halvdeel af Jordkuglen og eftersom Australiens adsplittede Egne traadte frem for Lyset omflyngede ogsaa dens Baand vor Planets sydligste Egne. Saaledes befinder Menneskelivet, som al Naturen sig i en bestandig Udviklings Tilstand og bebuder den samme store Hensigt og anlagte Plan fordet Hele. Man kunde synes at Australiens politiske Jndflydelse er af ingen Betydenhed; men der hvor Tilberedelserne øines til vigtige Begivenheder i Fremtiden kan man ikke agte de Forhold ringe, som nu finde Sted eller oversee dem, fordi de endnu ikke have frembragt deres Virkninger. En kelte Cultur-Phoenomener i hine Egne ere vel ikke vigtige; men kun interressante; J. Ex. at paa den sydligste beliggende Øe Pitcairn har dannet sig en halv Europæisk Colonie, som er udsprunget af en deserteret Engelsk Matros og et Otaheitisk Fruentimmer; eller at enkelte Nordamerikanere have for Fiskeriernes Skyld, fattet Post paa nogle smaae af Sydhavets Øer; men i fire Henseender giver sig Australiens politiske Vigtighed allerede tydeligt tilkiende. Paa de nordlige Sandvichs Øer giør den Europæiske Cultur store Fremskridt, og man har allerede seet flere Beviser paa hvorledes Rusland, de Forenede Nordamerikanske Stater og Storbrittannien have kappedes med hinanden om at erholde en politisk Jndflydelse paa dem og derved paa Skibsfarten, og Handelen i den nordlige Deel af det store Verdens Hav - De hyppige Undersøgelses-Reiser, som den Franske Regiering har ladet anstille i de sidste Aar i Sydhavet lade formode, at det er dens Plan at ville anlægge der nye Colonier, som kunne holde de Engelske i Balance. Englændernes Bestræbelser for at udbrede Christendommen over de selskabelige Øer og derfra over alle Sydhavets øvrige, og for at indføre der Sukker= og Bomuldsavlen, bebude deres Plan at ville danne sig et Jnsularrige paa Jordens sydlige Halvkugle foruden det, som de besidde paa den nordlige. Vel er det endnu ikke lykkedes dem at faae en fast Fod paa det store og Naturskiønne Nye Zeeland, men overalt vil dog efterhaanden den brune Malaisk Race amalgamere sig med den Europæiske Cultur, imedens den sorte Papua Race vil hensvinde for den; den ædlere Væxt lader sig indpode, det Træe, som ingen god Frugt kan bære, bliver afhugget. Men paa Australiens Centrum (Ulimarog, Nyeholland, Australlandet med sin Dependence Vandiemens Land) har den Brittiske Cultur og Politik allerede opplantet sine Banner. Vel er Nyeholland selv forunderligt omgivet af øde Kyster; vel befrygter man endnu at det store Jndland er ikke andet end en øde Ørken, selv den nyeste Undersøger af disse Kyster Kaptain King yttrer denne Frygt i hans Voyages of Australia London 1827. Men paa Østkysten ere dog herlige og frugtbare Egne opdagede, naar man kommer overde Bierge, som ere opstillede bag den øde Strandbred; man har blot nødigt at tage Lycetts nye Pragtværk Views in Australia, som i Aar er udkommet i London, for at overbevise sig om hvilke pragtfulde Naturscener Nyeholland og van Die mens Land indeholde. Man seer af de Foranstaltninger, som den Engelske Regiering har truffet i disse Lande, at den har isinde at giøre dem til et Centralpunkt for dens Herredømme over Australien og dens Handel paa den sydlige Halvkugle. Hvor omhyggeligt har den ikke nyelig ladet de nordvestlige Kyster af Nyeholland undersøge af den omtalte Kaptain King, som for nærværende Tid er udsendt for at undersøge det sydlige Amerikas Kyster; hvor forsigtigt holdt den ikke sine Planer saalænge skiulte om at den vilde paa den opdagede Melville Øe paa Nordkysten af Nyeholland anlægge en Colonie i Port Essington for at Nederlænderne ikke skulle komme dem i Forkiøbet; og denne nye Colonie er som Englænderne selv bemærke saaledes beliggende, at dens Anlæggelse er et politisk Foretagende af første Rang, da den vil tiene til derfra at udbrede Herredømmet over Australiens Underland, Nye, Guinea med alle sine store omliggende Øer, og til at skaffe England Overvægten i det SydindiskeArchipel; Port Essington vil snart opblomstre til et sydligt Sincapoore og Cannings dybe Politik har skaffet sit Fædreneland en rigelig Erstatning for Sumatras Aftrædelse til Nederlandene. De Brittiske Forbryder-Colonier udbredes til Macqvarie Havn, til Port Vestern og rundt omkring paa Kysten, og de meere opdyrkede Egne forbeholdes en bedre civiliseret Population. Siden den store Flod Brisbane paa Østkysten og dens Forbindelse med den indenlandske Flid Macqvarie er opdaget, oplives Lysten til at giøre sig videre bekiendt med det store Jndlands Beskaffenhed; thi hvo kan vide hvorledes der seer ud, og en nye Expedition, hvormed Astronomen Rumker skal følge, bereder sig til at trænge videre frem mod Vesten. Endnu trænger Nyehollands indvendige Opdagelse og Sydhavets Handel til at en Colonie bliver anlagt i den sydvestlige Kong Georgs Havn og der tales om, at denne Plan skal udføres. Den sydlige Hval- og Sælhundefangst, Udbredelsen af Viinavlen og Oliventræernes Cultur og især Faareavlens Formerelse, som understøttes af to Brittiske Compagnier, (den fine Nyehollandske Uld ankommer allerede i store Partier til England) truer den Europæiske Handel med store Revolutioner og indeholder Spirene til Fremtidens politiske Forandringer. (Fortsættes.)